Gradonačelnik

KLASA: 363-01/17-09/18

URBROJ: 2117/01-01-17-4

Dubrovnik, 16. studenoga 2017.

Na temelju članka 132. Zakona o gradnji ("Narodne novine", broj: 153/13 i 20/17), članka 48. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15) i članka 41. Statuta Grada Dubrovnika (“Službeni glasnik Grada Dubrovnika“, broj: 4/09, 6/10, 3/11, 14/12, 5/13, 6/13 – pročišćeni tekst i 9/15), Gradonačelnik Grada Dubrovnika donosi sljedeći

**Z A K L J U Č A K**

1. Prihvaća se tekst nacrta Odluke o privremenoj zabrani izvođenja građevinskih radova na području Grada Dubrovnika i upućuje Gradskom vijeću Grada Dubrovnika na raspravu i donošenje.
2. Tekst nacrta Odluke iz točke 1. ovoga Zaključka čini sastavni dio istog.
3. Izvjestitelj u ovoj točki bit će privremeni pročelnik Upravnog odjela za komunalne djelatnosti i mjesnu samoupravu, Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća Grada Dubrovnika
2. Upravni odjel za poslove Gradonačelnika, ovdje
3. Upravni odjel za komunalne djelatnosti

i mjesnu samoupravu, ovdje

1. Pismohrana

Gradsko vijeće

KLASA:

URBROJ:

Duibrovnik,

Na temelju članka 132. Zakona o gradnji ("Narodne novine", broj: 153/13, 20/17) i članka 32. Statuta Grada Dubrovnika ("Službeni glasnik Grada Dubrovnika", broj: 4/09, 6/10, 3/11, 14/12, 5/13 i 6/13–pročišćeni tekst), Gradsko vijeće Grada Dubrovnika, na \_\_\_\_\_\_\_\_\_ sjednici, održanoj \_\_\_\_\_\_\_\_ 2017. god., donijelo je

**O D L U K U**

**o privremenoj zabrani izvođenja građevinskih radova**

**na području Grada Dubrovnika**

**I. OPĆE ODREDBE**

**Članak 1.**

Ovom Odlukom privremeno se zabranjuje izvođenje građevinskih radova odnosno određuju vrste radova, vrste građevina, područje, razdoblje kalendarske godine i vrijeme u kojem se privremeno zabranjuje izvođenje građevinskih radova, utvrđuju razlozi zbog kojih se u pojedinim slučajevima mogu izvoditi građevinski radovi te provođenje nadzora.

**II. VRSTE RADOVA KOJI SE PRIVREMENO ZABRANJUJU I GRAĐEVINE NA KOJE SE ZABRANA ODNOSI**

**Članak 2.**

Građevinskim radovima koji se u smislu ove Odluke zabranjuju smatraju se zemljani radovi i radovi na izgradnji konstrukcije građevine.

**III. PODRUČJA ZABRANE IZVOĐENJA GRAĐEVINSKIH RADOVA**

**Članak 3.**

Područje privremene zabrane izvođenje građevinskih radova je cijelo područje Grada Dubrovnika.

**IV. KALENDARSKO RAZDOBLJE I VRIJEME TRAJANJA ZABRANE**

**Članak 4.**

Razdoblje kalendarske godine na koje se primjenjuje zabrana izvođenja radova iz članka 2. ove Odluke je od 15. lipnja do 15. rujna 2018. godine u vremenu od 00:00 do 24:00 sata.

**V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

**Članak 5.**

Zabrana iz ove Odluke ne odnosi se na:

1. građevine odnosno radove za čije je građenje odnosno izvođenje utvrđen interes Republike Hrvatske
2. uklanjanje građevina na temelju rješenja građevinske inspekcije ili odluke drugog tijela državne vlasti
3. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine,
4. nužne radove na popravcima građevina kada zbog oštećenja postoji opasnost za život i zdravlje ljudi,
5. građenje građevina, odnosno izvođenje radova u godini u kojoj je odluka stupila na snagu,
6. građenje objekata predškolskog, školskog, zdravstvenog i socijalnog sadržaja, građenje javnih građevina sportske i kulturne namjene i poboljšanja energetske učinkovitosti zgrada u vlasništvu jedinica lokalne i područne (regionalne) samouprave.

Odluku o izuzeću od zabrane izvođenja građevinskih radova iz točke 6. ovoga članka donosi Gradsko vijeće Grada Dubrovnika.

**VI. NADZOR NAD PROVEDBOM ODLUKE**

**Članak 6.**

Nadzor nad primjenom ove odluke provodi komunalno redarstvo Grada Dubrovnika.

U obavljanju nadzora komunalni redari postupaju sukladno odgovarajućim odredbama Zakona o gradnji ("Narodne novine", broj: 153/13, 20/17) i Zakona o građevinskoj inspekciji ("Narodne novine", broj: 153/13).

**VII. PRIJELAZNE I ZAVRŠNE ODREDBE**

**Članak 7.**

Stupanjem na snagu ove odluke prestaje vrijediti Odluka o privremenoj zabrani izvođenja građevinskih radova na području Grada Dubrovnika ("Službeni glasnik Grada Dubrovnika", broj: 11/16).

**Članak 8.**

Ova odluka stupa na snagu osmog dana od dana objave u "Službenom glasniku Grada Dubrovnika".

Predsjednik Gradskoga vijeća:

mr.sc. Marko Potrebica

Upravni odjel za komunalne djelatnosti i mjesnu samoupravu

KLASA: 363-01/17-09/18

URBROJ: 2117/01-01-17-3

Dubrovnik, 16. studenoga 2017.

UPRAVNI ODJEL ZA POSLOVE

GRADONAČELNIKA

o v d j e

PREDMET: Prijedlog zaključka o prihvaćanju nacrta Odluke o privremenoj zabrani izvođenja građevinskih radova na području Grada Dubrovnika

Na temelju članka 132. Zakona o gradnji, predstavničko tijelo jedinice lokalne samouprave po prethodno pribavljenom mišljenju turističke zajednice grada može odlukom odrediti razdoblje u kalendarskoj godini kao i vrijeme u kojemu se ne mogu izvoditi zemljani radovi te radovi na izgradnji konstrukcije građevine, na određenim područjima jedinice lokalne samouprave.

Predloženom Odlukom utvrđuju se vrste radova koji se privremeno zabranjuju, kao i građevine na koje se zabrana odnosi. Radovi koji se zabranjuju izvoditi u utvrđenom periodu su zemljani radovi kao i radovi na izgradnji konstrukcije građevine.

Gore spomenuti radovi ne mogu se izvoditi na cijelom području Grada Dubrovnika i to u vremenu za koje zabrana vrijedi.

Zabrana izvođenja radova sukladno predloženoj Odluci je od 15. lipnja do 15. rujna 2018. godine u vremenu od 00:00 do 24:00. sata.

Ovom Odlukom s, sukladno Zakonu o gradnji, utvrđeni izuzeci, odnosno, građevine i građevinski radovi na koje se odredbe, predložene odluke, o zabrani izvođenja radova ne odnose.

Izuzeci od primjene odredaba o privremenoj zabrani izvođenja radova utvrđeni su člankom 5. predložene Odluke.

Nadzor nad primjenom ove odluke provodit će komunalno redarstvo Grada Dubrovnika.

U svezi iznesenoga, a na temelju članka 132. Zakona o gradnji ("Narodne novine", broj: 153/13 i 20/17), članka 48. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15) i članka 41. Statuta Grada Dubrovnika ("Službeni glasnik Grada Dubrovnika", broj: 4/09, 6/10, 3/11, 14/12, 5/13, 6/13 – pročišćeni tekst i 9/15), predlaže se sljedeći

**Z A K L J U Č A K**

* + - 1. Prihvaća se tekst nacrta Odluke o privremenoj zabrani izvođenja građevinskih radova na području Grada Dubrovnika i upućuje Gradskom vijeću Grada Dubrovnika na raspravu i donošenje.
      2. Tekst nacrta Odluke iz točke 1. ovoga Zaključka čini sastavni dio istog.
      3. Izvjestitelj u ovoj točki bit će gradonačelnik Mato Franković.

Privremeni pročelnik

Zlatko Uršić, dipl. iur.

DOSTAVITI:

1. Upravni odjel za poslove gradonačelnika, ovdje
2. Evidencija, ovdje
3. Pismohrana

**O b r a z l o ž e n j e**

PRAVNA OSNOVA

Pravna osnova za donošenje Odluke o privremenoj zabrani izvođenja građevinskih radova na području Grada Dubrovnika (dalje u tekstu: Odluka) je članak 132. Zakona o gradnji („Narodne novine“ broj: 153/13. i 20/17.).

OBRAZLOŽENJE I SADRŽAJ ODLUKE

Na temelju članka 132. Zakona o gradnji, predstavničko tijelo jedinice lokalne samouprave po prethodno pribavljenom mišljenju turističke zajednice grada može odlukom odrediti razdoblje u kalendarskoj godini kao i vrijeme u kojemu se ne mogu izvoditi zemljani radovi te radovi na izgradnji konstrukcije građevine, na određenim područjima jedinice lokalne samouprave.

Predloženom Odlukom utvrđuju se vrste radova koji se privremeno zabranjuju, kao i građevine na koje se zabrana odnosi. Radovi koji se zabranjuju izvoditi u utvrđenom periodu su zemljani radovi kao i radovi na izgradnji konstrukcije građevine.

Gore spomenuti radovi ne mogu se izvoditi na cijelom području Grada Dubrovnika i to u vremenu za koje zabrana vrijedi.

Zabrana izvođenja radova sukladno predloženoj Odluci je od 15. lipnja do 15. rujna 2018. godine u vremenu od 00:00 do 24:00. sata.

Ovom Odlukom s, sukladno Zakonu o gradnji, utvrđeni izuzeci, odnosno, građevine i građevinski radovi na koje se odredbe, predložene odluke, o zabrani izvođenja radova ne odnose.

Izuzeci od primjene odredaba o privremenoj zabrani izvođenja radova utvrđeni su člankom 5. predložene Odluke.

Zabrane izvođenja građevinskih radova prema ovom prijedlogu Odluke odnose se na:

1. građevine odnosno radove za čije je građenje odnosno izvođenje utvrđen interes Republike Hrvatske
2. uklanjanje građevina na temelju rješenja građevinske inspekcije ili odluke drugog tijela državne vlasti
3. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine,
4. nužne radove na popravcima građevina kada zbog oštećenja postoji opasnost za život i zdravlje ljudi,
5. građenje građevina, odnosno izvođenje radova u godini u kojoj je odluka stupila na snagu,
6. građenje objekata predškolskog, školskog, zdravstvenog i socijalnog sadržaja, građenje javnih građevina sportske i kulturne namjene i poboljšanja energetske učinkovitosti zgrada u vlasništvu jedinica lokalne i područne (regionalne) samouprave.

Odluku o izuzeću od zabrane izvođenja građevinskih radova za građenje objekata predškolskog, školskog, zdravstvenog i socijalnog sadržaja, građenje javnih građevina sportske i kulturne namjene i poboljšanja energetske učinkovitosti zgrada u vlasništvu jedinica lokalne i područne (regionalne) samouprave donosi Gradsko vijeće Grada Dubrovnika.

Nadzor nad primjenom ove odluke provodit će komunalno redarstvo Grada Dubrovnika.